biglam/state-archives-assyria-letters huggingface dataset:
SAA 10 207 — letter from Adad-šumu-uṣur to  (Kuyunjik (Nineveh), reign of Esarhaddon)
ana šarri bēlīya urdaka Adad-šumu-uṣur lū šulmu ana šarri bēlīya Nabu Marduk ana šarri bēlīya likrubu ša šarru bēlī išpuranni mā ṭābâ mā Aššur-mukin-paleya ana pānīya lēlia mā Sin-perʾu-ukin issēšu lēlia šû issaheʾiš mā lizzizzi parsu issaheʾišma lēlûni Ayaru urhu ṭābu šû ūmēšu ṭābūti maʾda šēp ili tattūah ṭāba adanniš ana elê ina pān šarri bēlīya šarru bēlī amru ša ilāni rabiūti šû ṣillu ša šarri bēlīya ina muhhi gabbi deʾiq šunu lēlûni ina ṣilli ṭābu danqi ša šarri bēlīya lidūlu nēmelšunu šarru bēlī lēmur mār marʾēšunu kî annimma ina pān šarri bēlīya lidūlu ša qabûni ammeu mā ṣil ili amēlu u ṣil amēlê amēlu šarru šû kal muššuli ša ili
SAA 10 189 — letter from Adad-šumu-uṣur to  (Kuyunjik (Nineveh), reign of Esarhaddon)
ana šarri bēlīya urdaka Adad-šumu-uṣur lū šulmu ana šarri bēlīya Nabu Marduk ana šarri bēlīya likrubu ina muhhi šar-pūhi ša Akkadi ana šēšubi ṭēmu liškunu ina muhhi lubussi ša šarri bēlīya kuzippī ša ana ṣalmi šar-pūhi ina muhhi gāgi ša hurāṣi haṭṭi kussiu x x x x x rinku nišši x x x+x nušēšib ūmâ ṭēmu liškunu bīsi nišri nillik mīnu ša šarru bēlī iqabbûni
SAA 10 195 — letter from Adad-šumu-uṣur to  (Kuyunjik (Nineveh), reign of Esarhaddon)
ana mār šarri mār rabiu mār šarri mār kiššat mātāti bēlīya urdaka Adad-šumu-uṣur lū šulmu ana mār šarri mār mātāti bēlīya Aššur Sin Šamaš Nabu u Marduk ilāni rabiūti ša šamê u kaqqiri ana mār šarri mār mātāti bēlīya adanniš adanniš likrubu ša šaprākūni annurig attalka libbu ša mār šarri mār mātāti bēlīya lū ṭāba
SAA 10 281 — letter from Adad-šumu-uṣur, Marduk-šakin-šumi, Nabu-nadin-šumi to  (Kuyunjik (Nineveh), reign of Esarhaddon)
ana šarri bēlīni urdānīka Adad-šumu-uṣur Marduk-šakin-šumi Nabu-nadin-šumi lū šulmu ana šarri bēlīni Nabu u Marduk ana šarri bēlīni adanniš likrubu x x x x x x x x x x+x-šu₂-ni x+x x x x ina dāti nēpaš
SAA 10 199 — letter from Adad-šumu-uṣur to  (Kuyunjik (Nineveh), reign of Esarhaddon)
ana šarri bēlīya urdaka Adad-šumu-uṣur lū šulmu ana šarri bēlīya Nabu Marduk ana šarri bēlīya likrubu x x x x x x x x x-e x x x x x x Sin-perʾu-ukin x x x x x x x x x x-ia x x x x x x x x x x ANŠE iddubub mā ina pān šarri qibi mā x x x x x x x x-ša₂ x x x x x x x x x x-us x x x x x x+x+x x x x x x x x x iballaṭ x x x x x gabbu ibakkiu x x x x x iballaṭ kî annî iqṭebi mā ilu iqṭebia mā šumma atta lā taqbi tamūat mā šumma ana mazzassi pāni ša šarri taqṭebi ina ēkalli lā ušašme imūat mā ummī šaprat tattalak lā taqbi ina ēkalli mā ina pān {1}bi-x+x x aššatīšu ahātīšu taqṭebi memmēni ina libbišunu lā iqbi šî issi ammūtemma mētu ūmâ kî šarru innaššarūni iqṭebia ana šarri bēlīya assapra lā kî annīe ina libbi adê qābi mā mannu ša memmēni išammûni ina pān šarri lā iqabbûni ūmâ rēssu liššiu lišʾulūšu
SAA 10 224 — letter from Adad-šumu-uṣur to  (Kuyunjik (Nineveh), reign of Ashurbanipal)
ana šarri bēlīya urdaka Adad-šumu-uṣur lū šulmu ana šarri bēlīya Aššur Sin Šamaš Bel Nabu Nergal ana šarri bēlīya adanniš adanniš likrubu Šamaš attalû lā iškun ussētiq Dilbat ana Širʾi ikaššad tāmartu ša Šihṭi qurbu zīnu dannu illak Adad rigimšu inaddi šarru bēlī lūdi ina muhhi Urdu-Gula urdu ša šarri bēlīya mēmīni lā ušahsis ina hūp-libbāte imūat habašu issu qāt šarri bēlīya elli šarru bēlī muballiṭu ša nišē maʾdūte
SAA 10 213 — letter from Adad-šumu-uṣur to  (Kuyunjik (Nineveh), reign of Esarhaddon)
ana šarri bēlīya urdaka Adad-šumu-uṣur lū šulmu ana šarri bēlīya Nabu u Marduk ana šarri bēlīya likrubu šulmu ana Aššur-etel-šame-erṣeti-muballissu hunṭušu iptašha hīṭu laššu ina muhhi piqitte ša bēt mār šarri mār ša kutalli dullu neppaš lā nišīaṭ x x x libbu ša šarri bēlīya lū ṭāba
SAA 10 200 — letter from Adad-šumu-uṣur to  (Kuyunjik (Nineveh), reign of Esarhaddon)
ana šarri bēlīya urdaka Adad-šumu-uṣur lū šulmu ana šarri bēlīya Nabu Marduk ana šarri bēlīya likrubu ana ummi šarri bēlīya ilāni rabiūti šulmu adanniš adanniš liškunu akī Bel murṣi šarri iššurūni x x x x x+x+x x x x x x-mi₃-i x x x x imraṣūni x x x x+x-ʾu nēpešē ša haliqti šīri eppušu ušburrudê damqūte maʾdūti neppaš libbu ša šarri bēlīya lū ṭāba
SAA 10 267 — letter from Marduk-šakin-šumi to  (Kuyunjik (Nineveh), reign of Esarhaddon)
ana šarri bēlīya urdaka Marduk-šakin-šumi lū šulmu ana šarri bēlīya Nabu Marduk ana šarri bēlīya likrubu ina šalše-ūme kî šarru bēlī išʾalanni lā a-x x x x x x ša₂-an-ni-x x x x x ša pān x x x x x x is-si x x x x x x kî x x x x x x Sin x x x x x x x ana x x x x x x x um x x x x x x x ša x x x x x x x x ana x x x x x x lūbilu x x x x x kî annimma lēpušu šumu ša mār šarri ina muhhi lizkuru bēlet tašmê u salīme ina muhhi šume ša mār šarri ana šarri bēlīya u bētīšu salīmu tarašši
SAA 10 252 — letter from Marduk-šakin-šumi to  (Kuyunjik (Nineveh), reign of Esarhaddon)
ana šarri bēlīya urdaka Marduk-šakin-šumi lū šulmu ana šarri bēlīya Nabu u Marduk ana šarri bēlīya likrubu Aššur Sin Šamaš Bel Nabu Nergal Issar ša Ninua Issar ša Arbail balāṭu šalāmu hūd libbi ṭūb šīri u dūr ūmē ana šarri bēlīya libbiu šībūtu littūtu ana šarri bēlīya lušabbiu išdi kussie šarrūti x x x x x x+x tu₂ x+x x x x x x hi abnāti x x x x x imahhar ana {1}{d}x-da-in-an-ni šarru ṭēmu liškun adu bēt annāka x x-ni lillika dullu lēpušu ṣalmāni Adad Šala nušallam batqumma dāna dullu maʾdu šû ina Šabaṭimma x x pîšunu x kî ahēʾiš dullu neppaš
SAA 10 236 — letter from Marduk-šakin-šumi to  (Kuyunjik (Nineveh), reign of Esarhaddon)
ana šarri bēlīya urdaka Marduk-šakin-šumi lū šulmu ana šarri bēlīya Nabu u Marduk ana šarri bēlīya likrubu ina muhhi kuṣṣi ša šarru bēlī išpuranni laššu hīṭu ilāni ša šarri arhiš ipaṭṭuru u anīnu mīnu ša ina muhhi qurbūni neppaš murṣi šatti šû šarru bēlī ina muhhi libbīšu lā išakkan x x x x x x+x x x x x x x x-šu₂-nu x x x ina šiāri x x x x+x-ri x x x x+x a 5/6 bēri ūmu ittalak x x x x x x+x
SAA 10 243 — letter from Marduk-šakin-šumi to  (Kuyunjik (Nineveh), reign of Esarhaddon)
ana šarri bēlīya urdaka Marduk-šakin-šumi lū šulmu ana šarri bēlīya Nabu u Marduk ana šarri bēlīya likrubu ina muhhi hunṭi ša ēnāte ša šarru bēlī iqbûni mā lū pašir anāku ina šiāri ina pān šarri bēlīya lallik x x x x x x x x annīte x+x x x x x x x x nēpešē ša Ayari ša hunṭi ša ēnāte neppaš Bel Nabu qāssunu ša balāṭi ina muhhi šarri bēlīya ummudu
SAA 10 266 — letter from Marduk-šakin-šumi to  (Kuyunjik (Nineveh), reign of Esarhaddon)
ana šarri bēlīya urdaka Marduk-šakin-šumi lū šulmu ana šarri bēlīya Nabu u Marduk ana šarri bēlīya likrubu ina muhhi urah maṣṣarti
SAA 10 338 — letter from Urad-Ea to  (Kuyunjik (Nineveh), reign of Esarhaddon)
ana šarri bēlīya urdaka Urdu-Ea lū šulmu ana šarri bēlīya Nabu u Marduk Sin u Nikkal ana šarri bēlīya likrubu ūm 17-KAM₂ Sin itabbi ina akīt uššab šarru bēlī ṭēmu liškun guzippī liddinu issīya lūbila eršahungû ina muhhi inneppaš ana šarri bēlīya ikarrab balāṭ napišti ša ūmē rūqūti ana šarri bēlīya iddan ša-qurbūte issīya lišpuru issu pān parriṣūte
SAA 10 342 — letter from Urad-Ea to  (Kuyunjik (Nineveh), reign of Esarhaddon)
ana šarri bēlīya urdaka Urdu-Ea lū šulmu ana šarri bēlīya Nabu u Marduk Sin u Nikkal ana šarri bēlīya likrubu mūšu annīʾu lilissu siparri ina pān Dilbat iššakkan ša masê kaqqadāte iqabbiʾu mā x x+x ana Sin x x nubattu x x x x+x+x
SAA 10 009 — letter from Issar-šumu-ereš to  (Kuyunjik (Nineveh), reign of Esarhaddon)
ana šarri bēlīya urdaka Issar-šumu-ereš lū šulmu ana šarri bēlīya Nabu u Marduk ana šarri bēlīya likrubu ša šarru bēlī išpuranni mā ana Bel-naṣir ana Bel-ipuš u ana marʾē Babili ša ūdakanni šaʾal assaʾal kî annīe iqṭibûni mā ina 1/2 bēri ūmu išaqqua taklimtu ukallumu mā 2/3 bēru ūmu šaqua taklimtūma ukallumu x x šuruptūka išarrupu taklimtu x x x x x x x Bel-ipuš kî annīe iqṭibi mā kīma taklimtu ūtalliu mā ina bēt šarru kammusūni 02 gizillê issēn ana imitti issēn ana šumēli lušētiqu ana qanni lušēṣiu mā ulâ ūmu 05-KAM₂ kīma šarru ana qanni ittūṣi āšipu nidnakku gizillû lušētiq
SAA 10 141 — letter from Issar-nadin-apli of Arbela to  (Kuyunjik (Nineveh), reign of Esarhaddon)
ana šarri bēlīya urdaka Issar-nadin-apli rab ešrāti ša Arbail lū šulmu ana šarri bēlīya Nabu Marduk Issar ša Arbail ana šarri bēlīya likrubu ina ūm 29-KAM₂ maṣṣartu nittaṣar Sin lā nēmur Taʾuzu ūm 02-KAM₂ limmu Belšunu pāhat Hindanu
SAA 10 032 — letter from Issar-šumu-ereš to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Issar-šumu-ereš lū šulmu ana šarri bēlīya Nabu u Marduk ana šarri bēlīya likrubu ša šarru bēlī išpuranni x x x x x x x x x x x ibašši x x x eppušu x x x-nu liškunu x x x x+x issurri siman tāmartīša x x x tariṣ
SAA 10 014 — letter from Issar-šumu-ereš to  (Kuyunjik (Nineveh), reign of Esarhaddon)
ana šarri bēlīya urdaka Issar-šumu-ereš lū šulmu ana šarri bēlīya Nabu u Marduk ana šarri bēlīya likrubu ina muhhi atmēni ša Nušku ša šarru bēlī išpuranni mā ūmu ṭābu amur u akê ša ušatbûni šuṭur šēbila Simanu ṭāb ūm 17-KAM₂ ṭāb annurig urhu gammur ittalak ina mati ušanṣû eppušu Elulu ṭāb urhušūma šû ina libbi lēpušu ina libbimma lušatbiu
SAA 10 025 — letter from Issar-šumu-ereš, Urad-Ea to  (Kuyunjik (Nineveh), reign of Esarhaddon)
ana bēlīni urdānīka Issar-šumu-ereš Urdu-Ea Marduk-šakin-šumi lū šulmu adanniš ana bēlīni Nabu u Marduk ana bēlīni likrubu kî ša bēlīni išpurannāšīni mā ūm 29-KAM₂ attalû Šamaš issakan namburbûšu neppaš memmēni lūšib lumunka lišši
SAA 10 022 — letter from Issar-šumu-ereš to  (Kuyunjik (Nineveh), reign of Esarhaddon)
ana šarri bēlīya urdaka Issar-šumu-ereš lū šulmu ana šarri bēlīya Nabu u Marduk ana šarri bēlīya likrubu ša šarru bēlī išpuranni mā Aššur-mukin-paleya mā x x x x nēsuku ka-x nišē it-ta-x x uktaššīdi x
SAA 10 012 — letter from Issar-šumu-ereš to  (Kuyunjik (Nineveh), reign of Esarhaddon)
ana bēlīya urdaka Issar-šumu-ereš lū šulmu ana bēlīya Nabu u Marduk ana bēlīya likrubu ina muhhi šar pūhi ša bēlī išpuranni Ṣalbatanu issu libbi irti ša Zuqaqipi uṣṣā x x x x x x+x x x x x ittāti ša bēlī išpuranni ina bēt nušēšibušūni ina mahar Šamaš nussašmēšu u ina timāli ussašmešūma aqṭadad ina qannīšu artakas ūmâ tūra kî ša bēlī išpuranni eppaš
SAA 10 016 — letter from Issar-šumu-ereš to  (Kuyunjik (Nineveh), reign of Esarhaddon)
ana ummi šarri bēlīya urdiki Issar-šumu-ereš lū šulmu ana ummi šarri bēlīya Nabu u Marduk ana ummi šarri bēlīya likrubu x x Marduk lū x x x x Mullissu x x x x lū taqīš ūmāti arkāti ṭāb libbi hadî libbi x+x x x ana šarri ana šarri ana šumi ša ummi šarri lū taddin
SAA 10 106 — letter from Akkullanu to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Akkullanu lū šulmu ana šarri bēlīya Nabu u Marduk ana šarri bēlīya likrubu x x x x x+x x x uššab ina nubattīšu kanūnu
SAA 10 100 — letter from Akkullanu to  (Kuyunjik (Nineveh), reign of Ashurbanipal)
ana šarri bēlīya urdaka Akkullanu lū šulmu ana šarri bēlīya Nabu u Marduk ana šarri bēlīya likrubu Ṣalbatanu ina harrān šūt Enlil itti šēpē Šibi ittanmar unnut pūṣu šakin Ayaru ūm 26-KAM₂ ātamar adu išqanni harammēma ana šarri bēlīya assapra pišeršu 1 x Ṣalbatanu ana Šibi iṭhi ina Mat-Amurri nabalkattu ibaššīma ahu ahāšu idâk ēkal rubê imaššaʾ niṣirti māti ana māti šanītimma uṣṣa šurin māti ulammanū šar kiššati ilānīšu ana nakrīšu usahharūšu lumnu x ša Mat-Amurri šūtu ilānīka šumma kiššūtu ammar Gimraya ēpušūni Aššur ilaka lā inaššanni ana šarri bēlīya lā iddanūni 1 x Šanumma ana Enmešarra iṭhi libbi māti ṭāb nišē irappiš 1 x Šanumma Ṣalbatanu dunqu ša šarri bēlīya šūtu 1 x Ṣalbatanu ummuliš ippuhāma šarūršu arqu ina šatti šuāti šar Elamti imât 1 Nergal ina tāmartīša ṣuhhur pūṣu šakin kīma kakkab šamê mādiš ummul ana Mat-Akkadi rēmu irašši idi ṣābīya izzazma nakra idâk ṣāb nakri ina pān ṣābīya lā izzaz būl Mat-Akkadi pargāniš ina ṣēri irabbiṣ šamaššammū u suluppī iššer ilāni ana Mat-Akkadi rēmu iraššû 1 ina Ayari Ṣalbatanu innamir nukurāti ibaššû šalputti Ummān-manda Ummān-manda x Gimraya attalû x ša ina Nisanni Šamaš iškunūni qaqqaru ša Subarti lā ilput u Sagmegar manzāssu ussallim 15 ūmāti utrāti izziz deʾiq šūtu 1 x Šamaš ina libbi nīdi ippuha šarru izzizma kakku inašši Mat-Aššur x Mat-Akkadimma ša šarri bēlīya u ina muhhi zunnī ša šattu annīti imṭûni ebūrī lā innepišūni dunqu ša balāṭi nupšāti ša šarri bēlīya šūtu issurri šarru bēlī iqabbi mā ina libbi mīni tāmur qibīʾa ina libbi uʾilti ša Ea-mušallim ša ana Marduk-nadin-ahhe bēlīšu išpurūni šaṭir šumma ittu ina šamê illikamma piššatu lā irši šumma ana maqāt zunnī ibšīka šarru harrān nakiri šuṣbit ēma illiku ikaššad ūmīšu irrikū 1 x Sin ina Simani ūm 30-KAM₂ innamir ṭuhdu Amurri Ahlamu ikkalū annāti x ittāti ša Mat-Amurri ilammina x x Bel u Nabu ilānīka šumma nakrūti ina qāt šarri bēlīya x x x x x x x miqitti nakrūti x x x x x x x+x a x x x x x x x x x x x x x x x x x x x x x x x x x x x x x x x x x x x x x x x x x x x x x x x x x-bu-tum x x x x x x x x x x x x-bu-u-ni x x x x x x x x x x x x-bu-nim-ma x x x x x x x x x x x x KU-MEŠ ŠUB-MEŠ
SAA 10 087 — letter from Akkullanu to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Akkullanu lū šulmu ana šarri bēlīya Nabu u Marduk ana šarri bēlīya likrubu ina muhhi ṣīrāni Bet-karraya x x x x x x lūbilūni kuzippī ša šāpti mašennī ulâ annāka kuzippī paṣūti ukalla mīnu ša šarru bēlī iqabbûni hissutu šî ana šarri bēlīya ussahsis
SAA 10 086 — letter from Akkullanu to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Akkullanu lū šulmu ana šarri bēlīya Nabu u Marduk ana šarri bēlīya likrubu x x x+x+x x x šarru bēlī irāʾub mā atâ išʾal ilumma issi manni ēnātīšu šakna ana mannimma lašʾal
SAA 10 045 — letter from Balasi to  (Kuyunjik (Nineveh), reign of Esarhaddon)
kî hannīe maṣṣartu ša Šamaš 02 urhāni ninaṣṣar ina muhhi attalî Šamaš ša šarru iqbûni attalû lā iškun ūm 29-KAM₂ tūra ammar ašappāra
SAA 10 060 — letter from Balasi to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Balasi lū šulmu ana šarri bēlīya Nabu Marduk ana šarri bēlīya likrubu ina muhhi ṭuppi ša Šumma-izbi ša šarru bēlī išpuranni mā amur ina libbi Šumma-izbi e x+x mannu išaṭṭar issēn šû ṭuppu ša x x x+x ina libbi šaṭṭarāni annurig ana šarri ussēbila šarru lēmur issurri ṭupšarru ša ina pān šarri isassûni lā ihkim Šumma-izbu daʾāna ana parāsi o ana issēn ūmu kīma ina pān šarri bēlīya ītarba ina libbi ṭuppi annīe ša ana šarri bēlīya ušēbilanni ina libbi šumu kî šaṭirūni ukallam kettu ša ubānu ina pānātuššu lā tallikūni lā mūqāšu lā ihakkim
SAA 10 040 — letter from Balasi, Nabu-ahhe-eriba to  (Kuyunjik (Nineveh), reign of Esarhaddon)
ana šarri bēlīni urdānīka Balasi Nabu-ahhe-eriba lū šulmu ana šarri bēlīni Nabu Marduk ana šarri bēlīni likrubu ina muhhi ša šarru bēlīni išpurannāšīni ina muhhi ēnāti šanduppi ina libbi x x x x šarru x ni x x šumma aškiqû ina pān šarri bēlīni mahir lēpušu šarru bēlīni x+x x x Adapu x x x gabbu x x x akê x x x bēt šarru bēlīni ēpušūni
SAA 10 049 — letter from Balasi to  (Kuyunjik (Nineveh), reign of Esarhaddon)
ana šarri bēlīya urdaka Balasi lū šulmu ana šarri bēlīya Nabu Marduk ana šarri bēlīya likrubu ina muhhi mār šarri ša šarru bēlī išpuranni
SAA 10 057 — letter from Balasi to  (Kuyunjik (Nineveh), reign of Ashurbanipal)
ana šarri bēlīya urdaka Balasi lū šulmu ana šarri bēlīya ina muhhi attalî annīe šarru lū lā ipallah Sagmegar Dilbat Kayamanu ina attalî izzazzu ilāni rabiūti x x x x x+x ana šarri bēlīya liddinu uʾiltu ša attalî Sin ina pān šarri Akkullanu isassi ušahkam
SAA 10 050 — letter from Balasi, Nabu-ahhe-eriba to  (Kuyunjik (Nineveh), reign of Esarhaddon)
ana šarri bēlīni urdānīka Balasi Nabu-ahhe-eriba lū šulmu ana šarri bēlīni Nabu Marduk ana šarri bēlīni likrubu ina muhhi Šihṭi ša šarru bēlīni išpurannāšīni mā šû ina Babili ittammar asseme ša ana šarri bēlīni išpuranni ina kettīšu issurri ētamar ēnšu ina muhhi tattuqut anīnu nittaṣar lā nēmur issēn ūmu lū harip issēn ūmu lū nasīki ēninni ina muhhi lū taqqut x x x x x x x x x x x x x x x x x x-me o
SAA 10 066 — letter from Balasi, Nabu-ahhe-eriba to  (Kuyunjik (Nineveh), reign of Esarhaddon)
ana šarri bēlīni urdānīka Balasi Nabu-ahhe-eriba lū šulmu ana šarri bēlīni Nabu Marduk ana šarri bēlīni likrubu ina muhhi
SAA 10 083 — letter from Nabu-ahhe-eriba to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-ahhe-eriba lū šulmu ana šarri bēlīya Nabu Marduk Issar ša Ninua Issar ša Arbail ūmāti arkūte šanāti dārāte ṭūb libbi hūd libbi ana šarri bēlīya liddinu ša šarru bēlī išpuranni
SAA 10 082 — letter from Nabu-ahhe-eriba to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-ahhe-eriba lū šulmu ana šarri bēlīya Aššur Bel Nabu Sin Nergal Issar ša Ninua Issar ša Arbail x x+x+x x x x ṭupšar ēkalli lišʾal bētu kanik
SAA 10 297 — letter from Nabu-naṣir, Urad-Nanaya to  (Kuyunjik (Nineveh), reign of Esarhaddon)
ana šarri bēlīni urdānīka Nabu-naṣir Urdu-Nanaya lū šulmu adanniš adanniš ana šarri bēlīni Aššur Sin Šamaš Inurta u Gula ana šarri bēlīni likrubu šulmu adanniš ana ummi šarri šumma šīrša lā iṭībūšīni x x x x x x+x x-ka-li-a-ni nussabšil x x ittušbu ūmâ šīrša iṭ̣ṭīabši šulmu adanniš libbu ša šarri bēlīni lū ṭāba
SAA 10 306 — letter from Nabu-naṣir to  (Kuyunjik (Nineveh), reign of Esarhaddon)
ana šarri bēlīya urdaka Nabu-naṣir Nabu u Marduk ana šarri bēlīya likrubu šulmu adanniš adanniš ana piqitte ša Belet-parṣi
SAA 10 177 — letter from Marduk-šumu-uṣur to  (Kuyunjik (Nineveh), reign of Esarhaddon)
ana šarri bēlīni urdānīka Marduk-šumu-uṣur Naṣiru Tabni lū šulmu ana šarri bēlīni Aššur Šamaš Bel u Nabu ana šarri bēlīni likrubu ina x x be ni x+x+x u ilu x+x x+x šarru x x x x x+x ni i šu₂ x x x x x+x x x x x x+x x+x x x lū ṭāb iškāru librû šarru liqbi šittā liginnāte ša ṣâti liššuru šittā ša bārûte liškun 02 yābilī ina pān Nabu ina pān Šamaš lēpušu Šamaš u Nabu ūmē x i-pat-x x
SAA 10 181 — letter from Tabni to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Tabni lū šulmu ana šarri bēlīya Nabu u Marduk ana šarri bēlīya likrubu Aššur Šamaš haṭṭi šarrūtīka ina muhhi Mat-Aššur luṭību nakrūtīka ina šapal šēpēka x x x x x+x ku e x x x x šarru bēlī x x x x x x x x x x rab ālānāte x x x ubbulu mīnu ša ṭēmuʾinni ana šarri bēlīya nussašma ūmâ mīnu ša šarru bēlī iqabbûni
SAA 10 330 — letter from Ikkaru to  (Kuyunjik (Nineveh), reign of Esarhaddon)
ana šarri bēlīya urdaka Ikkaru lū šulmu ana šarri bēlīya adanniš issu libbi asāni ša ina pānīni x x issēn ina libbišunu x x u₂ x+x x x lu-kal-x x x x ana Aššur a-x x
SAA 10 328 — letter from Ikkaru to  (Kuyunjik (Nineveh), reign of Esarhaddon)
ana šarri bēlīya urdaka Ikkaru lū šulmu ana šarri bēlīya adanniš adanniš Nabu Marduk ana šarri bēlīya likrubu Bel Nabu Belet-balaṭi ṭūb libbi ṭūb šīrāni ana šarri bēlīya liddinu napšalāti qutārī mēʾelī mašqiāti šalāšīšu ana šarri bēlīya ussēbila šumma ussēribu ina pān šarri bēlīya šumma lā ušēribbu lā ūda lā gabri egertī ammar lā šulmu ša šarri bēlīya ašamme šarru bēlī kî mār šarri šūtūni ina x x Nabuʾa illikūni kî ša šarrimma hunṭu ina libbi ēnāte uktīl x x x x x+x Kabti x x x x dilpīšu x x x Marduk-šallim-ahhe x x x x x x x-tu₂ šapil x x x x ina libbi x x x x x ūmâ x x x x x x-tu₂ šapil x Aššur x x+x ina libbi lā uššab dilpê ibašši ana qinniš illakūni issurri šarru bēlī iqabbi mā ūmē ṣarhu ammar ina pān šarri bēlīya mahirūni ina libbi lūšibu Šamaš-šumu-ukin šulmu adanniš adanniš libbu ša šarri bēlīya lū ṭāba issu libbi ūm 22-KAM₂ dāmu ša šatê addan 03 ūmē išatti 03-ma ūmē ša ana bētāni addan Bel Nabu Belet-balaṭi šīru ša Šamaš-šumu-ukin iṭ̣ṭibbi lallika pānī ša šarri bēlīya lāmur kīma šarru bēlī lā iqabbi lashura lallika
SAA 10 363 — letter from Mar-Issar to  (Kuyunjik (Nineveh), reign of Esarhaddon)
ana šarri bēlīya urdaka Mar-Issar lū šulmu ana šarri bēlīya Nabu u Marduk ana šarri bēlīya likrubu ūmē arkūte ṭūb šīri u hūd libbi ilāni rabiūti ana šarri bēlīya lišruku ūm 27-KAM₂ Sin izzaz ūm 28-KAM₂ ūm 29-KAM₂ ūm 30-KAM₂ maṣṣartu ša attalî Šamaš nittaṣar ussētiq attalû lā iškun ūm 01-KAM₂ Sin nammur ūmu ša Taʾuzi kūnu ina muhhi Sagmegar ša ina pānīti ana šarri bēlīya ašpuranni nuk ina harrān šūt Ani ina kaqqar Šitaddiri ittammar šapil ina ripsi lā ihhikim iqṭibiʾu mā ina harrān šūt Ani šû piširšu ana šarri bēlīya assapra ūmâ ittantāha ittahkim šapla Narkabti ina harrān šūt Enlil izzaz ana Narkabti lū ikrim piširšu uktatallāma u piširšu ša Sagmegar ša ina harrān šūt Ani ša ina pānīti ana šarri bēlīya ašpuranni lā uktatalla šarru bēlī lū ūdi
SAA 10 366 — letter from Mar-Issar to  (Kuyunjik (Nineveh), reign of Esarhaddon)
ana šarri bēlīya urdaka Mar-Issar lū šulmu ana šarri bēlīya Nabu u Marduk ana šarri bēlīya likrubu išpuranni kilallē ki-i-x x šīru lā naṣūni amēlu pānî kî ša šarru bēlī išpuranni ana Sippur o nušebbalšu šarru bēlī lū ūdi
SAA 10 359 — letter from Mar-Issar to  (Kuyunjik (Nineveh), reign of Esarhaddon)
ana šarri bēlīya urdaka Mar-Issar lū šulmu ana šarri bēlīya Nabu u Marduk ana šarri bēlīya likrubu ūmē arkūte ṭūb šīri u hūd libbi ilāni rabiūti ana šarri bēlīya lišruku kî Belet ša Akkad ana Elamti tallikūni nikkassaša ittaṣṣu eqlāti nišē ša bēt ilāni šapal x x-MEŠ ētarbu kî šarru bēlī Akkad ušēšibūni unqu ina muhhi šanî rab bēti ša Lahiri šarru bēlī issapra mā ginû ša ili dīna ina Akkad liqriba x x šanāti ittannu u ubattuqu adunakanni lā iddinu issu bēt šarru bēlī ana Akkad ušēribannīni x x x x x x x x x bēt ilāni x x x x x x x x x x+x-ti lūbilūni battatāya x x x x x x lušaṣbitu šumma pān šarri bēlīya mahir ina Akkad lipqidu šumma ša-rēši x x x x x x x-du simin dullu annî x x x x x x x u nēpešē liddinu x x x x x x x x-ni u itabbûni x x x x x x x x-me ulâ kî x x x x x x x ša lā šamî ušašma šarru bēlī ūda kî kalbu ša šarri bēlīya anākūni issi šarri bēlīya kēnākūni ūmâ annurig ana šarri bēlīya assapra šarru bēlī kî ša ina pānīšu mahirūni lēpuš adu nikkassu ša bēt ilāni ipahharūnenni
SAA 10 175 — letter from Marduk-šumu-uṣur to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Marduk-šumu-uṣur lū šulmu ana šarri bēlīya Nabu u Marduk ana šarri bēlīya likrubu ina muhhi bārî ša ina pān Arbaya paqidūni ša ina šaddaqdiš ṭēmu ina pān šarri bēlīya utērūni mā kīma Arbaya ittalka mā ana x x x ṭēnšu liprusu ūmâ Arbaya annāka šarru lišʾalšu ṭēmu ša urdīšu liprūsu
SAA 10 128 — letter from Nabu-šumu-iddina of Nineveh to  (Kuyunjik (Nineveh), reign of Esarhaddon)
ana ikkāri bēlīya urdaka Nabu-šumu-iddina rab ešrāte ša Ninua Nabu Marduk ana ikkāri bēlīya likrubu ūm 14-KAM₂ maṣṣartu ša Sin nittaṣar Sin attalû issakan
SAA 10 124 — letter from Nabu’a of Ashur to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabuʾa Nabu u Marduk ana šarri bēlīya likrubu maṣṣartu nittaṣar ūm 14-KAM₂ Sin Šamaš ahēʾiš ētamru
SAA 10 139 — letter from Issar-nadin-apli of Arbela to  (Kuyunjik (Nineveh), reign of Esarhaddon)
ana šarri bēlīya urdaka Issar-nadin-apli rab ešrāti ša ṭupšarrī ša Arbail lū šulmu ana šarri bēlīya Nabu Marduk Issar ša Arbail ana šarri bēlīya likrubu ina ūm 29-KAM₂ maṣṣartu nittaṣar bēt tāmarti urpu Sin lā nēmur Šabaṭu ūm 01-KAM₂ limmu Bel-Harran-šadduʾa
SAA 10 078 — letter from Nabu-ahhe-eriba to  (Kuyunjik (Nineveh), reign of Ashurbanipal)
x x x x x ša šarru bēlī išpuranni mūšu annīu ina šat-urri šat-urri maṣṣartušu attalû šat-urri išakkan x x x x x x ša šarri bēlīya maṣṣartu šarru bēlī šulmu
SAA 10 291 — letter from Urad-Gula to  (Kuyunjik (Nineveh), reign of Esarhaddon)
x x x x x x x balāṭi u ṭūb libbi ṭūb šīrāni ana šarri bēlīya liddinu kî ša šarru bēlī uradšu hasisūni ina muhhi ša šarru bēlī išpuranni kettu lā dammuqu lā sasû šû lā udammiq lā assi šarru bēlī ūda Nabu-gamil Inurta-ahu-iddina dullašunu ibašši Sumaya mār Nabu-zeru-lešir mariṣ šummu ina pān šarri bēlīya mahir ana Balassu mār Nabu-ahu-iddina ṭēmu liškunu u x ana mār šarri
SAA 10 135 — letter from Babu-šumu-iddina of Calah to  (Kuyunjik (Nineveh), reign of Ashurbanipal)
ana šarri bēlīya urdaka Babu-šumu-iddina lū šulmu ana šarri bēlīya Nabu u Marduk ana šarri bēlīya adanniš adanniš likrubu ina muhhi maṣṣarte ša šarri bēlī išpuranni Sin attalû lā innamru maṣṣarte šulme u balāṭi issi šarri bēlīya lipqidu ina ūm 15-KAM₂ ilu issi ili ittammar
SAA 10 134 — letter from Babu-šumu-iddina of Calah to  (Kuyunjik (Nineveh), reign of Ashurbanipal)
ana šarri bēlīya urdaka Babu-šumu-iddina ša Kalha lū šulmu ana šarri bēlīya Nabu u Marduk ana šarri bēlīya likrubu ūm x-KAM₂ ina barārīti {MUL}x x x ziqpu {IM}x x x illak Sin attalû issakan Sin u Šamaš maṣṣarte šulme u balāṭi issi šarri bēlīya lipqidu